
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

351.Τροποποίηση Π. Δ/τος 581/1984 Σύσταση, Οργά¬ 
νωση και Λειτουργία των Κεντρικών και Περιφε¬ 
ρειακών Υπηρεσιών του Υπουργείου Δημόσιας Τάξης. 1 

ΑΠΟΦΑΣΕΙΣ 

Εξουσιοδότηση από την Τράπεζα της Ελλάδος των Τρα¬ 
πεζών, άλλων πιστωτικών ιδρυμάτων και χρηματι¬ 
στών—μελών του Χρηματιστηρίου Αξιών Α&ηνών, 
για τη διακίνηση εντόκων γραμματίων του Ελληνικού 
Δημοσίου σε φυσικά πρόσωπα και νομικά πρόσωπα ιδι¬ 
ωτικού δικαίου..ο ..2 

Διακίνηση από τα πιστωτικά ιδρύματα των εντόκων γραμ¬ 
ματίων του Ελληνικού Δημοσίου που διατί-δενται σε 
φυσικά πρόσωπα και νομικά πρόσωπα ιδιωτικού δικαίου. 3 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΑ. 351 

Τροποποίηση Π. Δ/τος 582/1984 «Σύσταση, Οργάνωση και 

Λειτουργία των Κεντρικών και Περιφερειακών Υπηρε¬ 
σιών του Υπουργείου Δημόσιας Τάξης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΓΑΣ 

Έχοντας υπόψη : 

α) Τις διατάξεις του άρθρου 11 παρ. 1 του Ν. 1481/ 
1984, και 

β) Την υπ’ αριθ. 582/1985 γνωμοδότηση του Συμβουλίου 
της Επικράτειας, μετά από πρόταση του Υπουργού Δημό¬ 
σιας Τάξης, αποφασίζουμε : 

Άρθρο 1. 

Οι κατά το άρθρο 4 και 5 του Ν. 1481/1984 Κλάδοι Αστυ¬ 
νομίας Τάξης και Αστυνομίας Ασφάλειας ενοποιούνται σε 
ένα κλάδο με την επωνυμία «Κλάδος Αστυνομίας Ασφάλειας 
και Τάξης» ο οποίος περιλαμβάνει τα αντικείμενα και τις 
αρμοδιότητες που ορίζονται από τα ανωτέρω άρθρα 4 και 5 
του Ν. 1481/1984. 

Άρθρο 2. 

Οι θέσεις του αστυνομικού προσωπικού γενικών καθηκόν¬ 
των που προβλέπονται από το άρθρο 23 του Ν. 1481/1984 


μειώνονται κατά δύο (2) αντιστράτηγους και δέκα τρεις (13) 
υποστρατήγους. 

Στην παράγραφο 1 του άρθρου 67 του Π.Δ. 582/1984 ο 
αριθμός 9 αντικαθίσταται με τον αριθμό 8. 

Άρθρο 3. 

Στο άρθρο 67 του Π.Δ. 582/1984 προσ,τίθεται παράγρα¬ 
φος 5 ως εξής : 

Εποπτεία στο έργο των Αστυνομικών Διευθύνσεων και των. 
Περιφερειακών επιθεωρητών ασκούν τρεις Υποστράτηγοι. Η 
τοπική δικαιοδοσία και η έδρα αυτών καθορίζεται ως εξής : 

α) Υπηρεσίες Θράκης, Θεσσαλίας και Μακεδονίας (πλήν 
Θεσσαλονίκης) με έδρα τη Θεσσαλονίκη. 

β) Υπηρεσίες Κρήτης, Δωδεκανήσου, Σάμου, Χίου, Λέ¬ 
σβου, Κυκλάδων, Εύβοιας και Στερεάς Ελλάδας (Πλήν Ατ¬ 
τικής και Αιτωλοακαρνανίας) με έδρα τηνΆθήνα. 

γ) Υπηρεσίες Πελοποννήσου, Αιτωλοακαρνανίας, Ηπεί¬ 
ρου, Κερκύρας, Λευκάδας, Κεφαλληνίας και Ζακύνθου με 
έδρα την ΙΙάτρα. 

Στον Υπουργό Δημοσίας Τάξης ανατίθεται η δημοσίευση 
και εκτέλεση του παρόντος Διατάγματος. 

Αθήνα, 5 Ιουλίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

' Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΑΝΑΣΗΣ ΤΣΟΥΡΑΕ 


ΑΠΟΦΑΣΕΙΣ 

- · ( 2 ) 

ΑΠΟΦΑΣΗ ΔΙΟΙΚΗΤΗ α?. 3/19.6.85 

Εξουσιοδότηση από την Τράπεζα της Ελλάδος των Τρα¬ 
πεζών, άλλων πιστωτικών ιδρυμάτων και χρηματιστών- 
μελών του Χρηματιστηρίου Αξιών .Αθηνών, για τη δια¬ 
κίνηση εντόκων γραμματίων του · Ελληνικού Δημοσίου 
σε φυσικά πρόσο^πα και νομικά πρόσοοπα ιδιωτικού δι¬ 
καίου. 

ΤΡΑΠΕΖΑ ΤΗΣ ΕΛΛΑΔΟΣ 

Ο Διοικητής της Τράπεζας της Ελλάδος, έχοντας υπόψη: 

α) Τα άρθρα 7 και 8 του Ν.Δ. 3745/57 «περί εκδόσεως 
εντόκων γραμματίων», όπως τροποποιήθηκε με το άρθρο 4 
του Ν. 1266/82 «όργανα ασκήσεως της νομισματικής, πι¬ 
στωτικής και συναλλαγματικής πολιτικής και άλλες δια¬ 
τάξεις»,. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


β) την από 8 Μαρτίου 1985 μεταξύ της Τράπεζας-τής 
Ελλάδος και του Ελληνικού Δημοσίου σύμβαση ανάθεσης 
από το Ελληνικό Δημόσιο στην Τράπεζα της Ελλάδος της 
διαχείρισης των εντόκων γραμματίων, 

γ) την από 11 Απριλίου 1985 (Συν. 8) απόφαση του 
Γενικού Συμβουλίου της Τράπεζας της Ελλάδος με την 
οποία εξουσιοδοτείται ο Διοικητής της Τράπεζας για την 
έκδοση αποφάσεων με τις οποίες θα εξουσιοδοτεί τις Τρά¬ 
πεζες και άλλα πιστωτικά ιδρύματα και τους χρηματιστές - 
μέλη του Χρηματιστηρίου Αξιών Αθηνούν να διακινούν έν¬ 
τοκα γραμμάτια σε φυσικά πρόσωπα και νομικά πρόσωπα 
ιδιωτικού δικαίου. 

δ) την 514/17.6.85 Πράξη του Διοικητή της Τράπεζας 
της Ελλάδος με την οποία καθορίστηκαν οι βασικοί όροι 
διακίνησης των εντόκων γραμματίων του Ελληνικού Δη¬ 
μοσίου σε φυσικά πρόσωπα και νομικά πρόσωπα ιδιωτικού 
δικαίου από τις εξουσιοδοτημένες από την Τράπεζα της 
Ελλάδος για το σκοπό αυτό Τράπεζες, άλλα πιστωτικά 
ιδρύματα και χρηματιστές-μέλη του Χρηματιστηρίου Αξιών 
Αθηνών, αποφάσισε: 

1. Εξουσιοδοτεί όλες τις τράπεζες που λειτουργούν στην 
Ελλάδα, το Ταχυδρομικό Ταμιευτήριο και το Ταμείο Πα¬ 
ρακαταθηκών και Δανείων να διαθέτουν, ανανεώνουν ή εξο¬ 
φλούν κατά τη λήξη τους έντοκα γραμμάτια του Ελληνικού 
Δημοσίου σε φυσικά πρόσωπα και νομικά πρόσωπα ιδιω¬ 
τικού δικαίου μέσα στα πλαίσια της 514/17.6.85 Πράξης 
του Διοικητή της Τράπεζας της Ελλάδος. 

2. Εξουσιοδοτεί τους χρηματιστές-μέλη του Χρηματι¬ 
στηρίου Αξιών Αθηνών να διαθέτουν σε φυσικά πρόσωπα 
και νομικά πρόσωπα ιδιωτικού δικαίου έντοκα γραμμάτια 
του Ελληνικού Δημοσίου μέσα στα πλαίσια της 514/17.6.85 
Πράξης του Διοικητή της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

\ 

Ο Διοικητής 
Δ. ΧΑΛΙΚΙΑΣ 


(3) 

ΠΡΑΞΗ ΔΙΟΙΚΗΤΗ αρ. 514/17.6.85 
(Άρθρο 1 του Ν. 1266/82) 

Διακίνηση από τα πιστωτικά ιδρύματα των εντόκων γραμ¬ 
ματίων του Ελληνικού Δημοσίου που διατίθενται σε φυ¬ 
σικά πρόσωπα και νομικά πρόσωπα ιδιωτικού δικαίου. 

ΤΡΑΠΕΖΑ ΤΗΣ ΕΛΛΑΔΟΣ 

Ο Διοικητής της Τράπεζας της Ελλάδος, έχοντας υπόψη: 
α) Τις διατάξεις του άρθρου 1 του Νόμου 1266/82 που 
καθορίζουν τα όργανα άσκησης της νομισματικής, πιστω¬ 
τικής πολιτικής κλπ., 

β) το Νομοθετικό Διάταγμα 3745/57 «περί εκδόσεως 
εντόκων γραμματίων», όπως τροποποιήθηκε με το άρθρο 
4 του Ν. 1266/82, 

γ) την από 8.3.85 τριμερή σύμβαση μεταξύ των Υπουρ¬ 
γών Εθνικής Οικονομίας, Οικονομικών και του Διοικητή 
της Τράπεζας της Ελλάδος, για την ανάθεση από το Ελλη¬ 


νικό Δημόσιο στην Τράπεζα της Ελλάδος της διαχείρισης 
των' εντόκων γραμματίων, 

δ) την ανάγκη καθορισμού των βασικών όρων διακίνησης 
των εντόκων γραμματίων που διατίθενται σε φυσικά πρό¬ 
σωπα και νομικά πρόσωπα ιδιωτικού δικαίου και τις επί 
του θέματος απόψεις των τραπεζών, 

αποφάσισε να καθορίσει τα εξής : 

1. Τα πιστωτικά ιδρύματα που με απόφαση του Διοι¬ 
κητή της Τράπεζας της Ελλάδος θα εξουσιοδοτηθούν να 
διαθέτουν σε φυσικά και νομικά πρόσωπα ιδιωτικού δικαίου 
και να ανανεώνουν ή εξοφλούν κατά τη λήξη τους έντοκα 
γραμμάτια του Δημοσίου μπορούν τά έντοκα γραμμάτια 
που δεν διατίθενται κατά την ημερομηνία της έκδοσής τους 
να τα κρατούν για λογαριασμό τους ή να τα διαθέτουν σε 
μεταγενέστερο χρόνο (με αφαίρεση των αναλογούντων τό¬ 
κων) σε φυσικά και νομικά πρόσωπα ιδιωτικού δικαίου, 
τράπεζες, η μέσω του Χρηματιστηρίου σε φυσικά πρόσωπα 
και νομικά πρόσωπα ιδιωτικού δικαίου. 

2. Επιτρέπεται σε όλα τα πιστωτικά ιδρύματα να προε¬ 
ξοφλούν τα πιο πάνω έντοκα γραμμάτια του Δημοσίου με 
επιτόκιο ίσο προς το επιτόκιο των εντόκων γραμματίων 
προσαυξημένο με 6 εκατοστιαίες μονάδες κατ’ ανώτατο 
όριο. 

3. Η Τράπεζα της Ελλάδος μπορεί να προεξοφλεί, με 
όρους και μέσα στα όρια που αυτή καθορίζει, έντοκα γραμ¬ 
μάτια που προσκομίζονται από τα πιστωτικά ιδρύματα. 

4. Επιτρέπεται σε μόνιμους κάτοικους εξωτερικού (φυ¬ 
σικά ή νομικά πρόσωπα) να επενδύουν σε έντοκα γραμμά¬ 
τια κεφάλαια, που,προέρχονται από. δραχμοποίηση μη υπο¬ 
χρεωτικά εκχωρητέου συναλλάγματος. 

Οι σχετικές επενδύσεις θα πραγματοποιούνται με ακύ¬ 
ρωση ισόποσων βεβαιώσεων αγοράς συναλλάγματος και 
το προϊόν της προεξόφλησης ή εξόφλησης (περιλαμβανομέ- 
νων και τόκων) των έντοκων γραμματίων επιτρέπεται να 
εξάγεται χωρίς περιορισμούς με την τρέχουσα τιμή συναλ¬ 
λάγματος. Η Τράπεζα της Ελλάδος θα διαθέτει στις τρά¬ 
πεζες και σε άλλα πιστωτικά ιδρύματα το εκάστοτε απαι- 
τούμενο συνάλλαγμα με την υποβολή των αναγκαίων κατά 
την κρίση της δικαιολογητικών. 

5. Δεν επιτρέπεται η επένδυση σε έντοκα γραμμάτια 
του Δημοσίου κεφαλαίου δεσμευμένων καταθέσεων του Α.Ν. 

1704/39. 

6. Οι ιδιωτικές και συνεταιριστικές επιχειρήσεις μπορούν 
να επενδύουν διαθέσιμά τους σε έντοκα γραμμάτια της παρ. 
1 της παρούσας ανεξάρτητα από το εάν χρηματοδοτούνται ή 
όχι από πιστωτικά ιδρύματα. Την ευχέρεια αυτή έχουν και 
οι εταιρείες επενδύσεων χαρτοφυλακίου και τα αμοιβαία 
κεφάλαια του ΝΔ 608/1970. 

7. Κατά τα λοιπά εξακολουθούν να ισχύουν οι περιορισμοί 
του άρθρου 5 παρ. 1 του Ν.Δ. 3745/57. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΔΗΜ. ΧΑΛΙΚΙΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



